ಡಾ. ಜೇಮ್ಸ್ ನೈಸ್ಮಿತ್ ಕಾಲೇಜು ಬ್ಯಾಸ್ಕೆಟ್‌ಬಾಲ್‌ ಹುಟ್ಟುಹಾಕುವಲ್ಲಿ ಪ್ರಮುಖ ಪಾತ್ರವಹಿಸಿದ್ದಾರೆ. ಹೆಸರಾಂತ ತರಬೇತುದಾರ ಪಾರೆಸ್ಟ್ "ಫಾಗ್" ಅಲೆನ್‌ಗೆ ಅಧಿಕಾರವನ್ನು ಹಸ್ತಾಂತರಿಸುವ ಮೊದಲು ಕನ್ಸಾಸ್ ವಿಶ್ವವಿದ್ಯಾನಿಲಯದಲ್ಲಿ ನೈಸ್ಮಿತ್ ಆರು ವರ್ಷಗಳ ಕಾಲ ತರಬೇತುದಾರರಾಗಿದ್ದರು. ನೈಸ್ಮಿತ್‌ನ ಶಿಷ್ಯ ಎಮೋಸ್ ಎಲೋಂಜೊ ಸ್ಟ್ಯಾಗ್ ಬ್ಯಾಸ್ಕೆಟ್‌ಬಾಲ್‌ ಆಟವನ್ನು ಚಿಕಾಗೊ ವಿಶ್ವವಿದ್ಯಾನಿಲಯಕ್ಕೆ ತಂದನು. ಅಂತೆಯೇ ಕನ್ಸಾಸ್‌ನಲ್ಲಿ ನೈಸ್ಮಿತ್‌ನ ವಿದ್ಯಾರ್ಥಿಯಾಗಿದ್ದ ಅಡಾಲ್ಫ್ ರುಪ್ ಕೆಂಟುಕಿ ವಿಶ್ವವಿದ್ಯಾನಿಲಯದಲ್ಲಿ ತರಬೇತುದಾರನಾಗಿ ಉತ್ತಮ ಯಶಸ್ಸು ಕಂಡನು. 

೧೮೯೫ರ ಫೆಬ್ರವರಿ ೯ರಲ್ಲಿ ಹ್ಯಾಮ್ಲಿನ್ ವಿಶ್ವವಿದ್ಯಾನಿಲಯದಲ್ಲಿ ಮೊದಲ ಅಂತರ್‌ಕಾಲೇಜು ೫-ಆನ್-೫ ಪಂದ್ಯ ನಡೆಯಿತು, ಇದು ಹ್ಯಾಮ್ಲಿನ್ ಮತ್ತು ಮಿನ್ನ್‌ಸೊಟ ವಿಶ್ವವಿದ್ಯಾನಿಲಯಕ್ಕೆ ಸೇರಿದ ಕೃಷಿ ವಿಜ್ಞಾನ ಶಾಲೆಯ ನಡುವೆ ನಡೆಯಿತು. ಕೃಷಿ ವಿಜ್ಞಾನ ಶಾಲೆಯು ೯-೩ ಅಂಕಗಳೊಂದಿಗೆ ಜಯಗಳಿಸಿತು.

೧೯೦೧ರಲ್ಲಿ ಚಿಕಾಗೊ ವಿಶ್ವವಿದ್ಯಾನಿಲಯ, ಕೊಲಂಬಿಯ ವಿಶ್ಯವಿದ್ಯಾನಿಲಯ, ದರ್ತ್‌ಮೌತ್ ಶಾಲೆ, ಮಿನ್ನ್‌ಸೊಟ ವಿಶ್ವವಿದ್ಯಾನಿಲಯ, U.S. ನೇವಲ್ ಅಕಾಡೆಮಿ, ಉತಾಹ್ ವಿಶ್ವವಿದ್ಯಾನಿಲಯ ಮತ್ತು ಯೇಲ್ ವಿಶ್ವವಿದ್ಯಾನಿಲಯ ಮೊದಲಾದ ಕಾಲೇಜುಗಳು ಪುರುಷರ ಆಟವನ್ನು ಪ್ರಾಯೋಜಿಸಲು ಶುರುಮಾಡಿದವು. ೧೯೦೫ರಲ್ಲಿ ಫುಟ್ಬಾಲ್ ಮೈದಾನದಲ್ಲಿ ಪದೇಪದೇ ಗಾಯಗಳು ಸಂಭವಿಸುತ್ತಿದ್ದ ಕಾರಣ ಅಧ್ಯಕ್ಷ ತಿಯೋಡರ್ ರೂಸ್‌ವೆಲ್ಟ್ ಅವರು ಕಾಲೇಜುಗಳೇ ಆಡಳಿತ ಸಮಿತಿಯನ್ನು ರಚಿಸಬೇಕೆಂದು ಸಲಹೆ ನೀಡಿದರು. ಇದು ಇಂಟರ್‌ಕಾಲೇಜಿಯೇಟ್ ಅಥ್ಲೆಟಿಕ್ ಅಸೋಸಿಯೇಷನ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್ (IAAUS) ರಚನೆಗೆ ಕಾರಣವಾಯಿತು. ೧೯೧೦ರಲ್ಲಿ, ಅದರ ಹೆಸರು ನ್ಯಾಷನಲ್ ಕಾಲೇಜಿಯೇಟ್ ಅಥ್ಲೆಟಿಕ್ ಅಸೋಸಿಯೇಷನ್ (NCAA) ಎಂದು ಬದಲಾಯಿತು.

ಬ್ಯಾಸ್ಕೆಟ್‌ಬಾಲ್‌‌ನ ಜಾಗತೀಕರಣ
ಮಹಿಳಾ ಬ್ಯಾಸ್ಕೆಟ್‌ಬಾಲ್‌ ಆರಂಭಿಕ ಪ್ರಗತಿ
ಹಠಾತ್ ಜನಪ್ರಿಯತೆ
ಕಾಲೇಜು ಬ್ಯಾಸ್ಕೆಟ್‌ಬಾಲ್‌‌ ಆರಂಭಿಕ ಪ್ರಗತಿ